คณะประชาชนปลดแอก ย้ำ เรียกร้อง 3 ข้อ นศ.-ปชช.ร่วมชุมนุมแน่น
คณะประชาชนปลดแอก - free people ปิดถนน ปักหลัก ชุมนุมอนุสาวรีย์ประชาธิปไตย นศ.-ประชาชน เข้าร่วมแน่น ด้านตร.ยัน การชุมนุมยังปกติวันที่ 16 ส.ค. ที่บริเวณอนุสาวรีย์ประชาธิปไตย ผู้สื่อข่าวรายงานว่า บรรยากาศการชุมนุม กลุ่มคณะประชาชนปลดแอก - free people กลุ่มผู้ชุมนุมยังคงปักหลักฟังแกนนำปราศรัย เพื่อเรียกร้องให้รัฐบาลปฏิบัติ 3 ข้อ แก้ รธน. ยุบสภา และอย่าคุกคามประชาชน กับ 2 จุดยืน ไม่เอารัฐบาลทหาร และไม่เอารัฐบาลแห่งชาติทั้งนี้ ผู้สื่อข่าวรายงานว่า ยังมีกลุ่มประชาชนทยอยเดินทางมาเข้าร่วมชุมนุม โดยบนเวทีปราศรัยมีเหล่าแกนนำ สลับกันปราศรัยอย่างต่อเนื่อง ทั้งโจมตีรัฐธรรมนูญฉบับปี 2560ทั้งนี้ ผู้สื่อข่าวรายงานว่า มีกิจกรรมการตั้งโต๊ะล่ารายชื่อเพื่อแก้ไขรัฐธรรมนูญ 60 ให้ยกเลิกนายกรัฐมนตรีคนนอก แก้ไขกลไกการได้มาซึ่ง ส.ว. (ยกเลิก 250 ส.ว.) ยกเลิกแผนยุทธศาสตร์ชาติ 20 ปี รวมถึงการยกเลิกผู้บริหารองค์กรปกครองส่วนท้องถิ่นแบบพิเศษ ที่ไม่ได้มาจากการเลือกตั้งด้วยทั้งนี้ เพจ คณะประชาชนปลดแอก - free people ยังคงโพสต์ เวลาจัดชุมนุมตั้งแต่เวลา 15:00-21:00 น. ณ อนุสาวรีย์ประชาธิปไตย ขณะมีรายงานว่าเจ้าหน้าที่ตร.ที่ดูแลกลุ่มผู้ชุมนุม มีการระบุว่า ได้ตกลงกับกลุ่มผู้ชุมนุมว่าจะให้ยุติการชุมนุมในเวลาไม่เกิน 4 ทุ่ม-เที่ยงคืน วันนี้
คณะประชาชนปลดแอก - free people ปิดถนน ปักหลักชุมนุมอนุสาวรีย์ประชาธิปไตย นศ.-ประชาชน เข้าร่วมแน่น ด้านตร.ยัน การชุมนุมยังปกติ 
นักศึกษาชุมนุม,นักศึกษาประท้วง,ชุมนุมประชาธิปไตย​,ม็อบนักศึกษา,อนุสาวรีย์ประชาธิปไตย,เยาวชนปลดแอก,Free YOUTH,ข่าวทั่วไป